
A  V  I  Z
===========
- asupra proiectului de hotărâre privind preluarea în folosință gratuită a unor terenuri


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind preluarea în folosință gratuită a unor terenuri,  am constatat următoarele:
[bookmark: _GoBack]Potrivit art. 129 alin. (2) lit. c) din OUG nr. 57/2019 privind Codul administrativ, Consiliul local exercită atribuţia referitoare la administrarea domeniului public şi privat al comunei, oraşului sau municipiului. În acest sens, potrivit dispoziţiilor art. 129 alin. (6) lit. a) consiliul local hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii.
Pe cale de consecinţă, apreciez că şi preluarea terenurilor în folosinţă gratuită trebuie aprobată prin hotărâre a consiliului local.
Faţă de cele de mai sus şi în conformitate cu prevederile art. 243 alin. (1)  lit. a) din OUG nr. 57/2019 privind Codul administrativ, avizez favorabil acest proiect.

